2. Selles toas saaks üksinda viibida lõõgastumiseks. Selleks, et olla maailmast klaasiga eraldatud, täiesti oma keskkonnas, nautida puhtust, valgust ja head heli ning tulla välja palju õnnelikuma ja rahulikuma inimesena. See oleks pisut nagu relaksatsioonikamber spaas, aga palju kvaliteetsem. See on väga tähtis, sest ma arvan, et enamus inimese õnnetundest tuleb tema seest. Ümbritsev kaos ei lähe tõeliselt edukale ja õnnelikule inimesele korda, sest tema sees on rahu ja kord ning ta näeb ainult olulist. See on midagi sellist nagu Tom Cruise'i naeratus - positiivne mõtlemine mõjutab ümbritsevat keskkonda ja soodustab edu. Seega ei ole see aspekt Valgest Toast vähem oluline, kui turvalisuse tagamine.